《将至秦州避乱次陈子言留别兰州诸友韵》
清代·俞明震

国身通本春秋旨，海内从教索解人。绝塞散存专制体，一廛今作幸生民。

少年慷慨犹摩剑，乱后光阴看转轮。梦醒莫愁身世改，雪中一鸟已鸣春。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。